Eysä Älperspruch isch verbey,  iähr chenid aber  all nu, chley zämä sey.  D'Alphittlimuisig tuäd nu äs paar Tänzli uisälah,  diä Jungmuisiger "Wiltigruäss", sind nu fir eych da.  Eysem Älperchilbitag z'Ehrä,  chenid miär nu d'Stanser Jodlerbuäbä gherä.  Äs tiänd nu Leyt mid Älpersprich umälaifä,  fir diä, wo nu einä wettid chaifä.  Hend iähr Durscht, oder tuäd dr'Magä chnurä,  so gahnd zu de Verpflegigsständ durä.  Äs gid verschideni Mineralwasser oder Tee,  ai Biär oder Kaffee, wär ä guäti Idee.  Vom  Grill schmeckid Bratwirscht und d'Servela guäd,  zur Älperchilbi, aber ai Bratchäs passä tuäd.  Zum Schluss darf's ai nu chley fäschtlich sey,  mid Ziegerchrapfä und Älperwey.  Am Mändig im Engel isch Älpertanz, sid je,  d'Muisig "Gartäheckeler" chenid iähr detä gseh.  Fir'näs Jahr hend iähr, jetz vor eys Ruäh,  aber fir'ä Älperspruch, chenid iähr eppis tuä:  Passiärd ä Chabis, mäldid eys diä Gschichtä,  miär tiänd's de s'nechscht Jahr, gärä prichtä.  So,  jetz händ's nu gmiätlich, iähr liäbä Leyt,  und händ nu, ä scheeni Zeyt.